MINT ควักเงิน 114 ลบ. ลงทุน 2 บริษัทใหม่ ต่อยอดธุรกิจโรงแรม-พัฒนาแอร์พอร์ตเล้าจ์ในสนบ.
MINT ควักเงิน 114 ลบ. ลงทุน 2 บริษัทใหม่ ต่อยอดธุรกิจโรงแรม-พัฒนาแอร์พอร์ตเล้าจ์ในสนามบินมาเฮ่ประเทศเซเชลส์
1 พ.ย. 2561

บริษัท ไมเนอร์ อินเตอร์เนชั่นแนลจำกัด (มหาชน) หรือ MINT เปิดเผยว่า แจ้งว่า Minor Hotel Group MEA DMCC ซึ่งเป็นบริษัทย่อย เข้าร่วมลงทุนใน 2 บริษัท ด้วยเงินลงทุนราว 114 ล้านบาท เพื่อลงทุนในธุรกิจที่เกี่ยวข้องกับโรงแรม และพัฒนาแอร์พอร์ตเล้าจ์ในสนามบินมาเฮ่ ประเทศเซเชลส์ แบ่งเป็นการลงทุนใน GHA Holdings Limited ในสัดส่วน 10% มูลค่าลงทุน 3.2 ล้านเหรียญสหรัฐ หรือราว 105 ล้านบาท เพื่อลงทุนในธุรกิจที่เกี่ยวข้องกับโรงแรม ซึ่งจะช่วยเพิ่มกระแสเงินสดและรายได้ให้กับบริษัท
สำหรับการลงทุนใน Barbarons Beach Hotel MHG Limited ในสัดส่วน 40% มูลค่าลงทุน 0.26 ล้านเหรียญสหรัฐ หรือราว 9 ล้านบาท เพื่อพัฒนาแอร์พอร์ตเล้าจ์ในสนามบินมาเฮ่ ประเทศเซเชลส์ ซึ่งจะช่วยเพิ่มกระแสเงินสดและรายได้ให้กับบริษัท